Täna arutame, milliste tantsupartneritega
end põrandal hästi tuntakse ning kui mugav on üksteisega tantsida.
Esmalt kuuleme aga muljeid, mis tunne on osalistel
end ekraanilt vaadata – kes on edevam, kes pigem tagasihoidlik.
Räägi, Irina, mis tunne sul on ennast vaadata?
Mulle meeldis ennast vaadata.
Aga muidugi karm oli seda kuulda, kuidas mu kaas-saarlanna mind vihkab,
ma ei tea, millega ma selle ära teeninud olen jällegi...
Mul oli alguses küll väga imelik vaadata ennast ekraanil,
no see 1. reaktsioon oli ikka: "Issand, kas mu hääl kõlab tegelikult ka nii?"
Kusjuures ma ei teadnud, et mul on nii suur aktsent juures,
eesti keeles.
Ma mõtlesin, et ma räägin puhtamalt eesti keeles!
Minul on praegu väga raske näiteks siin Miku kõrval olla,
sest ta mõtleb, et ma vihkan teda...
No ilmselt sellepärast, et sa ütlesid selle kaamera ees välja!
Tahtsin rohkem ennast näha, kui aus olla.
Iga kord, kui sa kellelegi näitad, keegi näeb midagi uut jälle.
"Mis see tegi? Mis sa seal tegid?"
Kusjuures minu tuttavate reaktsioon sinu kohta... vaata see, et sa tunnistad,
et sa oled järgmine salsaõpetaja... siis nad küsivad:
"Aa, see ongi see teie treener seal või?"
Ma võin rääkida kohe oma töökaaslasest, kes on ka juhuslikult jalgpallur.
Ma näitasin seda videot ja siis ta loomulikult kommenteeris,
et tahab näha, kuidas see tüdruk Kuressaare jalgpalliklubist
lõpuks tantsima hakkab.
Ja näebki.
Ma arvan, et kui keegi leiab video, siis leiab, kui ei leia, siis ei leia.
Ei, sa pead promoma!
Kõigil on selgelt meeles ka esimene pidu, areng peale seda on olnud suur
ja muutunud on ka eelistused partnerite osas.
Ma küll mäletan seda väga selgelt, kui 1. korda salsapeole läksin –
jalg ikka värises ja süda põksus.
Praegu, kui ma tantsin mõne kogenuma tantsijaga peol,
siis ma mõtlen, et kuidas ma julgesin 1. korda peol üldse tantsima minna.
Mina ka ei saa aru, mida ma tegin seal 1. korda.
Nüüd juba oskan vähemalt 3 liigutust, naistel on kohe palju parem.
Kindlasti on jätkuvalt mugavam oma trennikaaslastega tantsida.
Mina pean tunnistama, et võõra ja kogenud mehega
on salsa tantsimine...
Mida?!
...mõnevõrra põnevam ja rohkem rahuldust pakkuvam!
Kristelit on hea juhtida, kuulab...
Tulen kaasa?
Tuled kaasa. Katriini peab väänama ja väntsutama, siis ka ei tule!
Meie poiskad on ju õppinud mingid kombinatsioonid selgeks,
aga need on suht etteaimatavad kombinatsioonid,
ma võin Kristjanile otsa vaadata ja ma tean, mida ta
järgmiseks teeb.
Irina on väga liikuv tantsija, väga graatsiline,
väga naiselik tantsija.
Mikuga tantsimine... Mikk on tantsupõrandal tubli poiss.
See on kõik?
Ei meeldinud sinuga tantsimine, nüüd oli isegi okei.
Jah, mul oli täpselt samamoodi, mulle üldse ei meeldinud sinuga,
aga siis käis mingi...
Heidame taaskord pilgu osalejate senisele tantsuarengule.
Katriinile on liigne trennides ja pidudel käimine
mõjunud veidi küllastavalt, aga pikas plaanis
ollakse salsahuvi jätkumise osas siiski entusiastlikud.
Mina pean päris ausalt ütlema, et minul sai eelmisel nädalal
mingisugune salsatünn täis.
Sa kavatsed selle 6 kuuga piirduda, tahad öelda?
Et kuuekesi oleme seda projekti teinud 6 kuud,
aitab küll.
Kusjuures ma olen mõelnud, et nii vähe on jäänud tegelikult lõpuni.
Kõik need trennid... ei ole isegi nagu trennid
need on pigem selline... sõpradega kokkusaamine....
tead, et iga esmaspäev ja kolmapäev lähed, need inimesed on kõik koos.
Kahju oleks lihtsalt niimoodi ükspäev: "Aa, kõik, 1. märts, tšau-pakaa!"
Tahaks ikka edasi näha ja teada, ja sõbrustada.
Ega sellega tegelikult mingit lõppu ole, et seriaal läbi saab,
edasi saab ju käia.
Küsimus ei ole, kas ma lähen, vaid mis trenni ma lähen.
Sügisel võiks küll mingit kursust edasi võtta.
Samal ajal peol saab ikka käia ja... Et hoida meeles vanu samme.
Ma lähen sinna, kus Kristel trenni läheb.
Ma arvan, et kui see seltskond jätkab,
siis meie tantsuharjumused ka ei muutu väga.
Järgmises osas on kaamera ees salsatähtede lähedased.
Kuuleme, millist mõju on salsa osalejatele avaldanud
pereliikmete ja tuttavate silme läbi. Saame rohkem teada,
millised on nad inimestena eraelus ja varjatuks ei jää ka
lapsepõlvesaladused.